kardosdrur/scandi-wiki huggingface dataset:
Morsø Landbrugsskole

Morsø Landbrugsskole er en landbrugsskole i nærheden af Nykøbing Mors. Skolen er en selvstændig forretningsenhed under EUC Nordvest. skolens skolelandbrug omfatter kød- og planteproduktion med bl.a. æbleplantage og vinmark. Det leverer bl.a. råvarer til EUC Nordvests kantiner i Nykøbing, Thisted og Hirtshals.

Historie 

Skolen havde sin stiftende generalforsamling i 1982, og det første hold landbrugselever startede i 1984. Den nybyggede skole havde form som en firlænget gård. I 2003 fusionerede landbrugsskolen med Nordvestjysk Uddannelsescenter (i dag EUC Nordvest).

Kilder

Eksterne henvisninger 

 

Landbrugsskoler i Danmark
Bygninger, konstruktioner og anlæg i Morsø Kommune
Lactobacillus delbrueckii subsp. bulgaricus

Lactobacillus delbrueckii subsp. bulgaricus (tidligere Lactobacillus bulgaricus) er en gram-positiv bakterie af slægten Lactobacillus (og er derfor en stavformet, fakultativt anaerob, ikke-sporedannende bakterie). Den er en mælkesyrebakterie og anvendes bl.a. sammen med Streptococcus thermophilus til fremstillingen af yoghurt, hvor den under fermentering omdanner lactose til lactat, der under afgivelse af en hydron omdannes til mælkesyre. Dette er både for at forlænge holdbarheden og skabe den ønskede smag. Den findes også i mælk, hvor dens fermentering kan gøre den sur.
 

Bakterier
Bokholt-Hanredder

Bokholt-Hanredder er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Bokholt-Hanredder ligger nordvest for Hamborg, og består af landsbyerne Bokholt, Hanredder, Offenau og Voßloch.
Kommunen ligger ved landevejen L 75, mellem Elmshorn og Barmstedt.

Jernbanen Elmshorn-Barmstedt-Bad Oldesloe går gennem kommunen.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Ny Randers Fjord forbindelse

Ny Randers Fjord forbindelse (O2) er en foreslået omfartsvej med tilhørende bro over Randers Fjord som vil gå øst om Randers.

Vejen skal gå fra Assentoft der ligger øst for Randers over Tjærby til Hadsundvej, den skal være med til at aflaste Randersbro som er en af landets mest belastede broer med ca. 45.000 køretøjer i døgnet. 

Vejen forventes bliver finansieret via et OPP-projekt hvor det offentlige og det private arbejder sammen. 

Forbindelsen forventes at blive brugerbetalt, hvor det vil koste ca. 12 kr for personbiler og 25 kr for lastbiler at bruge den.

Kilder 

Bygninger, konstruktioner og anlæg i Randers
Transport i Randers
Naturalisatiedag

Naturalisatiedag afholdes årligt i Nederlandene på Koninkrijksdag (15. december). Der afholdes naturalisationsceremonier, hvor folk er inviteret, der i løbet af året er blevet naturaliseret ved en ceremoni (kommuner skal siden 1. oktober 2006 mindst én gang per sjette uge overrække et naturalisationsdokument til de nye immigranter).

Den 24. juni 2005 besluttede ministerrådet, at denne dag skulle indføres. Ifølge regeringen burde Naturalisatiedag være en festdag for de nye nederlændere. Tidligere blev et dokument sendt til personen med posten.

Historie 
Den første Naturalisatiedag var den 24. august 2006 (den 24. august 1815, blev den første forfatning i Kongeriget Nederlandene indført). Den obligatoriske naturalisationsceremoni trådte først i kraft per 1. oktober 2006, og i 2007 blev alle kommuner pålagt at afholde ceremonien for Naturalisatiedag. Da datoen falder i midten af sommerferieperioden, blev det i 2008 besluttet, at Naturalisatiedag skulle flyttes til 15. december, dagen hvor Koninkrijksdag også fejres.

International 
Også i andre lande afholdes en naturalisationsceremoni, hvor man ved ed lover at overholde landets love. I Usa afholdes ceremonien i løbet af Citizenship Day den 17. september. I 1787 blev landets forfatning for første gang underskrevet.

Eksterne henvisninger 
 Nieuws/Minister Verdonk bespreekt ontwerp nieuw inburgering(s)stelsel met de Tweede Kamer: udskrift af høring med 2. kammer 
 hvad er en nationaliseringsceremoni og hvad er en naturalisationsdag? på rijksoverheid.nl 
 Ceremoniedag 

Migration
Nederlandenes historie
Øster Hassing-Gåser Sogn

Øster Hassing-Gåser Sogn er et sogn i Aalborg Nordre Provsti (Aalborg Stift). Sognet hører til Aalborg Kommune (Region Nordjylland). 

Sognet blev oprettet 27. november 2016 (1. søndag i advent) ved sammenlægning af Øster Hassing Sogn og Gåser Sogn, der i 1903-2010 var et kirkedistrikt i Øster Hassing Sogn.

I sognet ligger Øster Hassing Kirke fra 1880 og Gåser Kirke fra 1903.

Stednavne, se Øster Hassing Sogn.

Noter

Eksterne kilder/henvisninger 
 
 

Sogne i Aalborg Kommune
Sogne i Aalborg Stift
Sogne i Kær Herred
Etableret i 2016
Edward Goldschmidt

Edward Goldschmidt (eller Eduard Goldschmidt, 1901–1950) var en dansk virksomhedsleder, der sammen med Hans Lundbeck var hovedmanden bag det, der skulle blive til medicinalfirmaet H. Lundbeck A/S. 

Da Goldschmidt i 1924 blev ansat hos Lundbeck, var firmaet en handelsvirksomhed, der solgte varer inden for et ret bredt spektrum, lige fra kiks til maskiner og kameraer. Goldschmidt kom fra kemi- og farmaceutbranchen og skaffede Lundbeck en række nye agentkontakter inden for lægemidler og kosmetik. Snart efter anskaffede virksomheden sin første pillepresse. Goldschmidt blev derpå gjort til 50 % partner i H. Lundbeck & Co., der ændrede sig fra at være en salgsvirksomhed til at være et medicinfirma.

Referencer 

Erhvervsfolk fra Danmark
Sluis

Sluis () er en kommune og en by, beliggende i Zeeuws Vlaanderen i den sydlige provins Zeeland i Nederlandene.

Kernene 
Antal indbygger per 1. januar 2014:

Ydermere er der små lokaliteter: Akkerput, Bakkersdam, Balhofstede, Biezen, Boerenhol · Cadzand-Bad, Draaibrug, Het Eiland, Heille, Hoogeweg, Kapitalendam, Klein-Brabant, Koninginnehaven, Kruisdijk, Kruishoofd, Maaidijk, Marollenput, Moershoofde, Mollekot, De Munte, Nieuwesluis, Nieuwland, Nieuwvliet-Bad, Nummer Eén, Oostburgsche Brug, Oudeland, Plakkebord, Ponte, Ponte-Avancé, Pyramide, Ronduit, Roodenhoek, Sasput, Scherpbier, Sint Anna ter Muiden, Slijkplaat, Slikkenburg, Smedekensbrugge, Steenhoven, Stroopuit, Terhofstede, Tragel, Turkeye, Valeiskreek, Veldzicht, Veldzicht (dels) og Vuilpan.

Galleri

Eksterne henvisninger 

 Kommunens hjemmeside

Kilder 

 
Byer i Zeeland
Kommuner i Zeeland
Terneuzen

Terneuzen (; Zeeuws: Terneuzen eller Neuzen) er en kommune og en by, beliggende i Zeeuws-Vlaanderen i den sydlige provins Zeeland i Nederlandene. Kommunen havde 54.467 indbyggere per 1. januar 2021.

Kernene 
Antal indbyggere per 1. januar 2015:

Galleri

Eksterne henvisninger 

 Kommunens hjemmeside

Kilder 

 
Byer i Zeeland
Kommuner i Zeeland
Veere

Veere (Zeeuws: (Ter) Veere) er en kommune og en by, beliggende på øen Walcheren i den sydlige provins Zeeland i Nederlandene.

Kernen 
De gemeente Veere omvat dertien kernen. Het aantal inwoners per woonkern op 1 januari 2015:

Kommunen har også følgende steder: Boudewijnskerke, Buttinge, Dishoek, Geldtienden, Groot Valkenisse, Hoogelande, Klein Valkenisse, Krommenhoeke, Mariekerke, Molembaix, Molenperk, Poppendamme, Sint-Jan ten Heere og Sint Janskerke.

Eksterne henvisninger 

 Kommunens hjemmeside

Kilder 

 
Byer i Zeeland
Kommuner i Zeeland
Adolph Drewsen

Adolph Ludvig Drewsen (født 20. marts 1803 i København, død 2. februar 1885 sammesteds) var en dansk jurist. Han var søn af papirfabrikant, ejer af Strandmøllen Christian Drewsen og dennes 3. hustru, Anna Christine Dorothea, født Lassen, og halvbror til J.C. Drewsen

Drewsen blev 1820 student fra Borgerdydskolen i København, juridisk kandidat 1824, auditør i armeen 1826, var 1830-1852 auditør, regnskabsfører og docent i retslære ved Søkadetkorpset. Han blev 1832 tillige assessor i Københavns Politiret, 1845 assessor i Kriminal- og Politiretten, 1846 justitsråd, 1847 justitiarius for sidstnævnte ret, 1852 etatsråd, 1868 kommandør af 1. grad af Dannebrogordenen, 1869 konferensråd, entledigedes som justitiarius 1879 og udnævntes samtidig til Storkors af Dannebrog som en påskønnelse af den nidkærhed og dygtighed, hvormed han i en lang årrække havde røgtet sit betydningsfulde embede. Ved siden af sin hovedvirksomhed beklædte han forskellige æres- og tillidshverv. Som en anerkendelse af hans store interesse for og indsigt i forskellige landbruget vedrørende forhold hædrede Landhusholdningsselskabet ham ved 1860 at udnævne ham til en af præsidenterne for selskabet, men allerede 1866 fratrådte han denne stilling; derimod var han fra 1865-1882 medlem af direktionen for Tontinen af 1800 og fra 1870 til sin død ekstraordinær assessor i Højesteret. Han var en nobel, human og fintfølende mand, hvis hjerte ikke slog mindst varmt for samfundets svageste. Han var således ikke blot medstifter af, men også i over en menneskealder sjælen i Foreningen af 1837 til forsømte Børns Frelse. Han ægtede 18. oktober 1826 Ingeborg Nicoline Collin (født 23. august 1804, død 27. maj 1877), en datter af gehejmekonferensråd Jonas Collin. De var forældre til Viggo og Harald Drewsen.

Kilder 
 

Højesteretsdommere fra Danmark
Storkors af Dannebrog
Adolph
Dommere i Kriminal- og Politiretten
Konferensråder fra Danmark
Auditører fra Danmark
Præsidenter for Det Kongelige Danske Landhusholdningsselskab
Filantroper fra Danmark
Personer fra København
Danskere i 1800-tallet
Studenter fra Østre Borgerdyd Gymnasium
Polyethylenglycol 400

PEG 400 (polyethylenglycol 400) er en kvalitet af polyethylenglycol med lav molekylvægt. Det er en klar, farveløs, viskos væske. Dels på grund af sin lave toksicitet, er PEG 400 meget udbredt i en række farmaceutiske midler.

Kemiske forbindelser
De Forenede Arabiske Emiraters fodboldlandshold

Forenede Arabiske Emiraters fodboldlandshold administreres af fodboldforbundet Forenede Arabiske Emiraters fodboldforbund.

Eksterne henvisninger 

Fodboldlandshold
Fodbold i Forenede Arabiske Emirater
Sankt Maria Hospital

Sankt Maria Hospital ligger på Frederiksborgvej 2 i Roskilde. Hospitalet blev opført 1904-1905. Til hospitalet knyttedes Den franske Skole og Sankt Laurentii Kirke på den modsatte side af Frederiksborgvej.

Hospitalet og kirken blev opført af nonner fra fra den franske orden Les filles de la Sagesse (Visdommens Døtre).

Bygningen er i dag registreret som bevaringsværdigt i klasse 3 - høj bevaringsværdi (1-3)

Eksterne kilder og henvisninger 
 Sankt Maria Hospital  hos Kulturarv Roskilde .

Bygninger, konstruktioner og anlæg i Roskilde Kommune
Blåvandshuk Sogn

Blåvandshuk Sogn er et sogn i Varde Provsti (Ribe Stift). Sognet blev oprettet 27. november 2016 (1. søndag i advent) ved sammenlægning af Ho Sogn, Oksby Sogn og Mosevrå Sogn.

Sognet hører til Varde Kommune i Region Syddanmark.

I sognet ligger Ho Kirke, Oksby Kirke og Mosevrå Kirke.

Noter

Eksterne kilder/henvisninger 
 
 

Sogne i Ribe Stift
Sogne i Vester Horne Herred
Sogne i Varde Kommune
Etableret i 2016
VR Group

VR eller VR Group (, ) et statsejet jernbaneselskab i Finland. Tidligere er det kendt som Suomen Valtion Rautatiet (De finske statsbaner) indtil 1922 og Valtionrautatiet / Statsjärnvägarna (Statsjernbanerne) indtil 1995. Dets vigtigste funktion er drift af godsbane- og jernbaneservices. VR havde i 2010 en omsætning på 1.422,6 Euro og 12.600 ansatte.
Koncernen driver et busselskab Pohjolan Liikenne og en godstransportvirksomhed VR Transpoint.

Siden 2010 er vedligeholdelsen og byggeriet af jernbanenetværket foregået gennem Finnish Transport Agency (). Indtil 1995 foregik vedligehold gennem moderselskabet Valtionrautatiet indtil 1995, hvor det blev opdelt i VR Group og jernbaneadministrationen Ratahallintokeskus.

Der drives en international passagertogslinje mellem Finland og Rusland. Der er fire daglige Allegro passagertog til Sankt Petersborg og et nattog til Moskva som kaldes for Tolstoi (navngivet efter Leo Tolstoy).

Historie 
Jernbanetransport begyndte i 1862 i Finland og flere hovedlinjer blev bygget fra slutningen af det 19. århundrede og begyndelsen af det 20. århundrede, endvidere blev der bygget mindre privatjernbaner. Rautatiet opererede primært på større og længere hovedlinjer. Gennem de 20. århundrede blev de fleste private jernbaneselskaber lukket ned og Valtionrautatiet fik monopol på jernbanetransport. I 1995 blev virksomheden privatiseret til VR group.

Referencer

Litteratur

Eksterne henvisninger 

 VR
 Finnish Rail Administration 
 Finnish Railway History Society 
 Finnish Railway Museum
 Railway page for Finland (maintained by Kimmo Kotimäki)
 Transtech Oy (Finnish rolling stock manufacturer, formerly Talgo Oy)
 Steam Locomotives in Finland Including the Finnish Railway Museum
  illustrated description of Finland's railways in the 1930s

Servicevirksomheder fra Finland
Jernbaneselskaber
Statsejede virksomheder
Etableret i 1862
Transportvirksomheder fra Finland
Nerea Pena

Nerea Pena Abaurrea (født d. 3. december 1989) er en spansk håndboldspiller som spiller for Team Esbjerg og Spaniens kvindehåndboldlandshold.

Til EM i håndbold 2010 i Danmark og Norge blev hun kåret som turneringens bedste højre back.

Hun deltog under VM i håndbold 2011 i Brasilien, hvor  vandt bronzekampen over Danmark.

Kilder 

Håndboldspillere fra Spanien
Håndboldspillere fra Ferencváros TC (håndbold)
Det canadiske monarki

Det canadiske monarki (; ) er en statsform, hvor rollen som Canadas statsoverhovede indehaves af en monark, der i det daglige er repræsenteret ved en generalguvernør for hele landet og guvernører for de enkelte delstater, og hvor stillingen som statsoverhovede går i arv inden for den kongelige familie.

Den nuværende monark er kong Charles 3., der har været konge af Canada siden 8. september 2022.

Generalguvernøren 
Det er generalguvernøren, der er den canadiske monarks repræsentant i Canada.

Generalguvernøren udnævnes af monarken, og han eller hun udøver sin magt efter råd fra premierministeren.

 
Det britiske monarki
Canadas politik
Monarkier i Nordamerika
Johan Gabriel Collin

Johan Gabriel Collin henviser til:

 Johan Gabriel Collin (1764-1825) – svensk optiker og instrumentmager
 Johan Gabriel Collin (læge) (1794-1879) – svensk læge og forfatter
Leder af Underhuset

Lederen af Underhuset er den britiske minister, der har ansvaret for forbindelserne mellem regeringen og Underhuset. Lederen af Huset fungerer blandt andet som politik ordfører for regeringspartiet.

Det er premierministeren, der udnævner lederen af Underhuset. Det er ofte en minister minister uden portefølje, der får posten.

Underhusets leder er ikke formand for Underhuset. Hvervet som formand (mødeleder) varetages af The Speaker of the House of Commons (Husets talsmand), som Underhuset selv vælger. Det er aldrig en minister, der er Speaker.

Det er meget sjældent, at Underhuset vælger en tidligere leder af Huset til Speaker. Dette skete dog i 1971 – 1976, da Selwyn Lloyd var Speaker. Han havde været leder af Underhuset i 1963 – 1964.

Ledere af Underhuset siden 1963 
 1963 – 1964: Selwyn Lloyd
 1964 – 1966: Herbert Bowden
 1966 – 1968: Dick Crossman
 1968 – 1970: Fred Peart
 1970 – 1972: Willie Whitelaw 
 1972 – 1972: Robert Carr
 1972 – 1974: Jim Prior
 1974 – 1976: Edward Short 
 1976 – 1979: Michael Foot
 1979 – 1981: Norman St John-Stevas
 1981 – 1982: Francis Pym
 1982 – 1987: John Biffen
 1987 – 1989: John Wakeham
 1989 – 1990: Geoffrey Howe
 1990 – 1992: John MacGregor
 1992 – 1997: Tony Newton
 1997 – 1998: Ann Taylor
 1998 – 2001: Margaret Beckett 
 2001 – 2003: Robin Cook 
 2003 – 2003: John Reid
 2003 – 2005: Peter Hain
 2005 – 2006: Geoff Hoon
 2006 – 2007: Jack Straw
 2007 – 2010: Harriet Harman
 2010 – 2012: Sir George Young
 2012 – 2014: Andrew Lansley
 2014 – 2015: William Hague
 2015 – 2016: Chris Grayling 
 2016 – 2017: David Lidington (Regeringen Theresa May)
 2017 – 2019: Andrea Leadsom (Regeringen Theresa May II)
 2017 – 2017: Mel Stride (Regeringen Theresa May II)
 2019 – 2022: Jacob Rees-Mogg (Regeringen Johnson)
 2022 – 2022: Mark Spencer
 siden 2022: Penny Mordaunt

Referencer 

 
Ministre fra Storbritannien
Tour of Guangxi

Tour of Guangxi er et etapeløb i landevejscykling for mænd i den autonome region Guangxi, Kina. Løbet er en del af UCI World Tour.

Vindere

Referencer

 
Etableret i 2017
Niels Juels gate

Niels Juels gate (skrevet Niels Juels Gade til 1907) er en gade på Frogner, en bydel i det vestlige Oslo. Ejendomsprisene er høje. Gaden krydser Drammensveien, Bygdø allé, Frognerveien, Colbjørnsens gate og Gyldenløves gate før den ender i Briskebyveien.

I Niels Juels gate 56/52 ligger Hartvig Nissens skole.

Gaden blev udbygget med fornemme lejegårde fra anden halvdel af 1800-tallet. Den er opkalt efter den dansk-norske søhelt Niels Juel, der var født i Christiania (Oslo); gaden fik navnet i 1879.

Litteratur 
 Knut Are Tvedt, red. (2010). "Niels Juels gate". Oslo byleksikon (5. udg.). Oslo: Kunnskapsforlaget. s. 383. .

Frogner
Veje i Norge
Hans Samuel Collin

Hans Samuel Collin (født 2. januar 1791 i Önnestad, Kristianstads län, død 30. marts 1833) var en svensk retslærd. Han var farbror til August Zacharias Collin.

Collin blev student i Lund 1802 og magister 1811. Fra sistnævnte år beskæftigede han sig, under Johan Holmbergsons ledelse, med studiet af retsvidenskaben. Han udgav 1816 en akademisk afhandling, Afhandling om statsinkomsterna, og blev samme år docent i statsøkonomi.

I 1817 blev han ekstraordinær adjunkt i sistnævnte disciplin og 1820 blev han promoveret til juris utriusque doctor (på første hædersplads, den andre tilhørte Carl Johan Schlyter). Han blev tillige udnævnt til jurisprudentiæ, œconomiæ et commerciorum adjunkt i Uppsala, hvilken stilling han tiltrådte 1821. I 1822 udgav han sin afhandling Om grannars skyldighet enligt Sveriges lag att med hvarandra deltaga i stängsels upprättande och underhållande.

Allerede samme år blev hans lærervirksomhed afbrudt gennem opdraget at udgive en samling af Sveriges gamla love, hvilket medførte at han bosatte sig i Stockholm, hvor han udgav han  Vederläggning af de i frågan om realisationen gångbara falska begrepp och inrotade fördomar (1829) samt deltog i udgivelsen af Västgötalagen (1827) og Östgötalagen (1830).

Kilder 

 

Jurister fra Sverige
Ansatte ved Lunds Universitet
Ansatte ved Uppsala Universitet
Faglitterære forfattere fra Sverige
Svensksprogede forfattere fra Sverige
Personer fra Skåne
Ugglan
Andetkammer

Andetkammer er enhed et tokammersystem og kan henvise til:

 Andra kammaren - underhuset i den svenske Riksdagen mellem 1866 og 1970
 Andet kammer (Bayern) - Bayersk underhus
 Andet kammer (Preussen) - Preusisk underhus
 Tweede Kamer - Nederlandsk underhus
 Underhuset - House of Commons i det britiske parlament.
Johan Gabriel Collin (læge)

Johan Gabriel Collin (født 6. april 1794 i Stockholm, død 23. september 1879 i Norrköping) var en svensk læge. Han var søn af Gabriel Collin.

Som student fik han 1813 ansættelse som underlæge, senere som bataljonslæge ved reservearmeen mod Norge, og efter hjemkomsten derfra tog han 1818 medicinsk-filosofisk eksamen ved Karolinska institutet. Af pengemangel maatte han imidlertid nøjes med et kirurgisk kursus og blev 1820 chirurgiæ magister, og derefter blev han læge i Mariefred. I 1828 blev Collin lazaretlæge og stadskirurg i Norrköping, 1831 udnævntes han til titulær professor, 1845 blev han dr. med. honoris causa i Uppsala og 1847 medlem af Vetenskapsakademien. Han skrev: Almän husläkare (1858-1859), Afhandling om barnsjukdomar (1841-1851), Om menniskans temperamenter (1822) og oversatte Speciel Therapi af August Gottlieb Richter (1824-1834).

Kilder 

 

Læger fra Sverige
Militærlæger
Faglitterære forfattere fra Sverige
Svensksprogede forfattere fra Sverige
Medlemmer af Kungliga Vetenskapsakademien
Svenskere i 1800-tallet
Personer fra Stockholm
Edvard Collin

Edvard Collin (født 2. november 1808 i København, død 10. april 1886) var en dansk embedsmand og kendt litterær samler. Han var søn af juristen Jonas Collin og far til zoologen Jonas Collin.

Collin tog 1831 juridisk eksamen og kom 1832 ind i Finansdeputationen som auskultant. Han blev 1840 assessor, 1842 kommitteret og 1848 direktør i Finansministeriets departement for assignations- og møntvæsen. I denne stilling ledede han 1854 overgangen til rigsmønt. Han var i nogle år tillige generaldecisor for det indirekte skattevæsen, men afskedigedes 1864 efter tabet af
hertugdømmerne. I en mængde humane foretagender med ideelle og praktiske formål var han en ivrig deltager, navnlig Musikforeningen, Efterslægtsselskabet, Lægeforeningens Boliger, Børnehospitalet og Sparekassen for Kjøbenhavn og Omegn, i hvilken han var direktør fra 1851 til kort før sin død. Han har skrevet H.C. Andersen og det Collinske Hus (1882) og Anonymer og Pseudonymer i den danske, norske og islandske Litteratur fra de ældste Tider indtil 1860 (1869).

Kilder

Eksterne henvisninger 
 

Embedsmænd fra Danmark
Danskere i 1800-tallet
Personer fra København
Gustave Rothan

Gustave Rothan (1822—1890) var en fransk diplomat og historiker. 

Rothan var 1847—60 legationssekretær ved flere tyske hoffer og blev 1867 generalkonsul i Frankfurt. Han var 1868—70 sendemand ved hansestædernes og de tilgrænsende landes regeringer. I kejserdømmets sidste tid forflyttedes han til Firenze indtil september 1870 og tog afsked fra statstjenesten efter freden. 1879—87 udgav han en række oplysende fremstillinger af Frankrigs og dets nabolandes politiske historie i tidsrummet 1866—70: La politique française 1866 (1879), L'affaire de Luxembourg (2 bind 1882), L'Allemagne et l'Italie 1870—71 (2 bind 1884—85) og La politique extérieure de la France en 1867 (2 bind 1887); de to første vandt prisbelønninger fra det franske akademi. Senere fulgte La Prusse et son roi pendant la guerre de Crimée (1888) og Europe et l'avènement du second empire (1890). På grund af disse skrifter forbød den tyske regering 1885 Rothan adgang til Alsace, skønt han var født i dette landskab og havde en ejendom der.

Kilder 

  

Diplomater fra Frankrig
Historikere fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Foyle (flod)

Foyle er en flod på øen Irland. Den løber gennem County Londonderry, og ud i Lough Foyle, en fjordarm af Atlanterhavet, ved Londonderry. Med sine 129 km er den blandt Irlands længste floder.

Eksterne henvisninger 

Floder i Storbritannien
Floder i Irland
Raymond Washington

Raymond Lee Washington (født 14. august 1953, død 9. august 1979) var den oprindelige grundlægger af South Central Los Angeles banden Crips.

Noter 

Kriminelle fra USA
Crips
Personer der er blevet myrdet
Maglarps distrikt

Maglarps distrikt er fra 1. januar 2016 et folkebogføringsdistrikt i Trelleborgs kommune og Skåne län i Sverige.

Mod vest grænser distriktet op til Vellinge kommune, Mod øst grænser det op til Trelleborgs distrikt (færgebyen Trelleborg). Mod syd grænser distriktet op til Østersøen. Distriktet ligger på Søndersletten, der er et af Sveriges mest frugtbare områder.

Tidligere administrative enheder 
Distriktet består af det tidligere Maglarp Sogn (Maglarps socken).

I 1862 blev Maglarp Landkommune (Maglarps landskommun) oprettet. Kommunen blev en del af Skegrie Landkommune (Skegrie landskommun) i 1952. Området kom til Trelleborg Købstadskommune (Trelleborgs stad) i 1967, og det blev en del af den nuværende Trelleborgs kommune i 1971.

Maglarp Menighed (Maglarps församling) blev indlemmet i Hammarløv Menighed (Hammarlövs församling) i 2002.

To kirker 
Der har været to kirker i distriktet. Maglarp Kirke er én af Skånes ældste teglstenskirker. Den blev opført omkring år 1200. Maglarps nye Kirke blev indviet i 1909, og den blev revet ned i 2007.

Andet 
Menigheden hører til i Skyds Provsti (Skytts kontrakt) i Lunds Stift.

Folkebogføringsdistrikter i Skåne län